OpenLLM-France/wikimedia huggingface dataset:
# Moutonneau

Moutonneau és un municipi francès situat al departament del Charente i a la regió de la Nova Aquitània. L'any 2007 tenia 103 habitants.

## Demografia
### Població

El 2007 la població de fet de Moutonneau era de 103 persones. Hi havia 44 famílies de les quals 16 eren unipersonals (8 homes vivint sols i 8 dones vivint soles), 20 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 61 habitatges, 47 eren l'habitatge principal de la família, 7 eren segones residències i 7 estaven desocupats. Tots els 60 habitatges eren cases. Dels 47 habitatges principals, 42 estaven ocupats pels seus propietaris i 5 estaven llogats i ocupats pels llogaters; 2 tenien dues cambres, 7 en tenien tres, 10 en tenien quatre i 28 en tenien cinc o més. 42 habitatges disposaven pel capbaix d'una plaça de pàrquing. A 25 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Moutonneau el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 4 |
| 4 | 75 a 79 | 4 |
| 4 | 70 a 74 | 4 |
| 8 | 65 a 69 | 0 |
| 4 | 60 a 64 | 4 |
| 0 | 55 a 59 | 4 |
| 4 | 50 a 54 | 4 |
| 8 | 45 a 49 | 8 |
| 4 | 40 a 44 | 0 |
| 8 | 35 a 39 | 12 |
| 4 | 30 a 34 | 8 |
| 0 | 25 a 29 | 4 |
| 4 | 20 a 24 | 0 |
| 4 | 15 a 19 | 0 |
| 0 | 10 a 14 | 4 |
| 4 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 62 persones, 40 eren actives i 22 eren inactives. De les 40 persones actives 35 estaven ocupades (17 homes i 18 dones) i 5 estaven aturades (2 homes i 3 dones). De les 22 persones inactives 13 estaven jubilades, 1 estava estudiant i 8 estaven classificades com a «altres inactius».

### Activitats econòmiques

L'any 2000 a Moutonneau hi havia 12 explotacions agrícoles que ocupaven un total de 348 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Moutonneau a l'INSEE.
* Évolution et structure de la population Fitxa amb el detall de dades de Moutonneau a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Los Huertos

Los Huertos és un municipi de la província de Segòvia, a la comunitat autònoma de Castella i Lleó. Limita amb Carbonero de Ahusín, Roda de Eresma, Valseca, Hontanares de Eresma, Valverde del Majano i Garcillán.

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Louise-Victorine Ackermann

Louise-Victorine Ackermann (París, 30 de novembre de 1813 - Niça, 2 d'agost de 1890) fou una poetessa francesa.
El seu pare, volterià i seguidor dels enciclopedistes, envià la seva filla a Berlín per completar estudis, i allà va conèixer Humboldt, Müller i Baeck. Es casà el 1844 amb el pastor Paul Ackermann, protestant i preceptor de prínceps i amic de P.-J. Proudhon. Després de la mort del seu marit el 1846, es retirà al camp i col·laborà amb la revista Revue des Deux Mondes amb poemes. Les seves obres més conegudes són: Contes en vers (1855), Premières poésies (1873), Poésies philosophiques (1874) i Pensées d'une solitaire (1883).
L'obra Poesies philosophiques es reimprimí el 1877 afegint una addició polèmica on l'escriptora assegurava no haver patit la influència del pensament alemany, ni de la filosofia de Schopenhauer per realitzar les seves idees líriques. Una obra qualificada de notable per la seva posició espiritual. La inspiració d'Ackermann està dins de l'entorn parmesià, particularment de la de Leconte de Lisle, però ella reviu una meditació aspra i tenaçment impulsada cap a l'ateisme, sobre la desesperada fixació de l'existència humana.

## Referències

* ↑ «Louise Victorine Ackermann | enciclopèdia.cat». [Consulta: 2 juny 2020].
* ↑ González Porto-Bompiani (coord). Diccionario de autores, vol I. Montaner y Simón,S.A. 1963. Núm. Registre: M 3843-63.
* ↑ González Porto-Bompiani (coord). Diccionario literario, vol VIII. Montaner y Simón,S.A. 1959. Depósito Legal:B 1.352-1959.
# Louise Archambault

Louise Archambault és una guionista i directora de cinema quebequesa, coneguda pel seu curt Família, amb què va guanyar un Claude Jutra el 2005.
y recibió dos galardones en los Canadian Screen Awards; Mejor Película y Mejor actriz para Gabrielle Marion-Rivard. Al llarg de la seva carrera professional ha dirigit curts com Atomic Sake, Lock, Petite Mort i Kluane. La seva pel·lícula Gabrielle del 2013 fou presentada al Festival Internacional de Cinema de Toronto, i va rebre dos premis als Canadian Screen Awards per a millor pel·lícula i millor actriu.

## Filmografia

* 2005 : Família
* 2013 : Gabrielle
* 2017 : Hope

## Referències

* 1 2 "'Orphan Black,' 'Gabrielle' big winners at Canadian Screen Awards".
# Nellieburg

Nellieburg és una concentració de població designada pel cens dels Estats Units a l'estat de Mississipi. Segons el cens del 2000 tenia 1.354 habitants.

## Demografia

Segons el cens del 2000, Nellieburg tenia 1.354 habitants, 561 habitatges, i 407 famílies. La densitat de població era de 40,1 habitants per km².
Dels 561 habitatges en un 29,8% hi vivien nens de menys de 18 anys, en un 61,3% hi vivien parelles casades, en un 8,4% dones solteres, i en un 27,3% no eren unitats familiars. En el 23,5% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,86.
Per edats la població es repartia de la següent manera: un 21,9% tenia menys de 18 anys, un 8,3% entre 18 i 24, un 26,2% entre 25 i 44, un 29,2% de 45 a 60 i un 14,3% 65 anys o més.
L'edat mediana era de 41 anys. Per cada 100 dones de 18 o més anys hi havia 98,9 homes.
La renda mediana per habitatge era de 38.553 $ i la renda mediana per família de 48.816 $. Els homes tenien una renda mediana de 35.479 $ mentre que les dones 30.972 $. La renda per capita de la població era de 18.266 $. Entorn de l'11,4% de les famílies i el 14,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nellieburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Nellieburg». American Fact Finder. Oficina del Cens dels Estats Units, 12-01-2010.
# Niurka Montalvo Amaro

Niurka Montalvo Amaro (l'Havana, 4 de juny de 1968) és una atleta espanyola, d'origen cubà.

## Activitat esportiva

Especialista en la prova de salt de longitud, va participar en diversos Campionats Mundials d'Atletisme, obtenint la medalla de plata a Göteborg 1995, l'or a Sevilla 1999 i el bronze en Edmonton 2001.
Emparada per la Norma 46 de la Carta Olímpica, per la qual atletes d'un país no poden participar amb un altre fins a passats tres anys des de la seua nacionalització, la Federació Cubana d'Atletisme li va impedir participar en els Jocs Olímpics de 2000 celebrats en Sydney amb l'equip espanyol. Referint-se al cas Montalvo, el Comité Olímpic Internacional (COI), a través del president de la seua comissió jurídica Keba Mbaye, va afirmar que "la norma 46 de la Carta Olímpica aplicada en aquests casos es va fer per a evitar que els països rics s'aprofiten dels atletes dels països pobres. No hi ha excepcions".

## Activitat política

En 2007 va entrar en política de mà de Francisco Camps i el Partit Popular, en assumir el càrrec de Secretària Autonòmica de l'Esport de la Generalitat Valenciana. Al juny de 2013 Montalvo va ser imputada en el cas Gürtel per suposades irregularitats en l'adjudicació de contractes a empreses d'aquesta trama durant la seua etapa en el càrrec. Va ser desimputada pel jutge al no trobar-se cap indici de delicte en la seua actuació.

## Referències

* ↑ Fernández, Juan José «El recurso de Italia hizo nulo» (en castellà). El País [Madrid], 24-08-1999. ISSN: 1134-6582.
* ↑ Fernández, Juan José «El COI se niega a que Niurka Montalvo vaya a Sydney bajo bandera olímpica» (en castellà). El País [Madrid], 14-08-2000. ISSN: 1134-6582.
* ↑ «Niurka Montalvo se pasa a la política» (en castellà). El País [Madrid], 23-04-2007. ISSN: 1134-6582.
* ↑ Internet, Unidad Editorial. «El juez imputa a la ex atleta Niurka Montalvo por contratar con empresas de Gürtel» (en castellà), 05-06-2013. [Consulta: 31 gener 2023].
* ↑ CASTELLÓ, J. MESTRE |. «El juez desimputa a Montalvo y Bataller en el caso Gürtel» (en castellà), 24-07-2014. [Consulta: 31 gener 2023].
# Municipi de Highland (comtat d'Oakland, Michigan)

El municipi de Highland (anglès: Highland Township / Charter Township of Highland) és un municipi de la carta (charter township) del comtat d'Oakland de l'estat estatunidenc de Michigan. Segons el cens del 2010, la seva població era de 19.202 habitants.

## Comunitats

El municipi no té cap poble incorporat i té sis comunitats no incorporades:
* Clyde es troba a Milford i Clyde Roads (42° 40′ 51″ N, 83° 37′ 05″ O﻿ / ﻿42.68083°N,83.61806°O﻿ / 42.68083; -83.61806 Elevació: 315 m. Clyde va tenir una oficina de correus del 2 de maig de 1872 al 22 de febrer de 1968. La comunitat també tenia una estació de ferrocarril. Clyde fou classificat el 1875.
* East Highland es troba a Duck Lake i Highland Roads (42° 39′ 18″ N, 83° 34′ 18″ O﻿ / ﻿42.65500°N,83.57167°O﻿ / 42.65500; -83.57167 Elevació: 320 m.
* Hickory Ridge es troba a Hickory Ridge i Clyde Roads (42° 40′ 47″ N, 83° 39′ 54″ O﻿ / ﻿42.67972°N,83.66500°O﻿ / 42.67972; -83.66500 Elevació: 339 m.
* Highland es troba al llarg de Livingston Road entre Highland i Eleanor Roads (Punt occidental:42° 38′ 15″ N, 83° 37′ 48″ O﻿ / ﻿42.63750°N,83.63000°O﻿ / 42.63750; -83.63000 Punt oriental: 42° 38′ 17″ N, 83° 37′ 02″ O﻿ / ﻿42.63806°N,83.61722°O﻿ / 42.63806; -83.61722 Elevació: 309 m.
* Seven Harbors es troba a Duck Lake Road entre White Lake i Wardlow Roads (42° 40′ 19″ N, 83° 34′ 20″ O﻿ / ﻿42.67194°N,83.57222°O﻿ / 42.67194; -83.57222 Elevació: 314 m.
* West Highland es troba a Hickory Ridge i Highland Roads (42° 38′ 10″ N, 83° 39′ 44″ O﻿ / ﻿42.63611°N,83.66222°O﻿ / 42.63611; -83.66222 Elevació: 309 m.

## Referències

* ↑ «Race, Hispanic or Latino, Age, and Housing Occupancy: 2010 Census Redistricting Data (Public Law 94-171) Summary File (QT-PL), Holly township, Oakland County, Michigan». United States Census Bureau.
* ↑ 623506 U.S. Geological Survey Geographic Names Information System: Clyde, Michigan (en anglès) & GNIS in Google Map
* ↑ 2649114 U.S. Geological Survey Geographic Names Information System: Clyde Post Office (historical), Michigan (en anglès) Citation: Ellis, David M. Michigan Postal History, The Post Offices 1805-1986. 12-Dec-1993.
* ↑ 2649710 U.S. Geological Survey Geographic Names Information System: Clyde Station (historical), Michigan (en anglès) Citation: Walker, Mike. SPV's Comprehensive Railroad Atlas of North America-Great Lakes East. 31-Dec-1996.
* ↑ Walter Romig, Michigan Place Names, p. 122
* ↑ 625193 U.S. Geological Survey Geographic Names Information System: East Highland, Michigan (en anglès) & GNIS in Google Map
* ↑ 628196 U.S. Geological Survey Geographic Names Information System: Hickory Ridge, Michigan (en anglès) & GNIS in Google Map
* ↑ 628244 U.S. Geological Survey Geographic Names Information System: Highland, Michigan (en anglès) & GNIS in Google Map
* ↑ 1621565 U.S. Geological Survey Geographic Names Information System: Seven Harbors, Michigan (en anglès) & GNIS in Google Map
* ↑ 1616122 U.S. Geological Survey Geographic Names Information System: West Highland, Michigan (en anglès) & GNIS in Google Map
# Luci Clodi

Luci Clodi (llatí: Lucius Clodius) va ser un polític romà que pertanyia a la branca plebea de la gens Clàudia.
Va ser praefectus fabrum amb el cònsol Api Claudi Pulcre l'any 51 aC, i l'any 43 aC fou designat tribú de la plebs.
Es podria tractar del mateix personatge que Clodi Bitínic, que combaté en la Guerra de Perusa i, després d'haver estat capturat, fou executat el 40 aC.

## Referències

* ↑ Smith, William. «L. Clodius». A: Dictionary of Greek and Roman Biography and Mythology. Vol. I. Boston: Little, Brown & co., 1867, p. 775.
* ↑ «Clodius 9». A: Realencyclopädie der classischen Altertumswissenschaft.
# Municipi de Helsingør

El municipi de Helsingør és un municipi danès situat al nord-est de l'illa de Sjælland, a l'estret de l'Øresund, abastant una superfície de 121km². Amb la Reforma Municipal Danesa del 2007 va passar a formar part de la Regió de Hovedstaden, però no va ser afectat territorialment.
La ciutat més important i la seu administrativa del municipi és Helsingør (46.101 habitants el 2009). Altres poblacions del municipi són:
* Gurre
* Hornbæk
* Hellebæk
* Kvistgård
* Langesø
* Tikøb

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 8091 | 25,8 |
| Det Radikale Venstre | 817 | 2,6 |
| Det Konservative Folkeparti | 9701 | 30,9 |
| Socialistisk Folkeparti | 4645 | 14,8 |
| Liberal Alliance | 178 | 0,6 |
| Listehansen | 118 | 0,4 |
| Kronborglisten | 13 | 0,0 |
| Lokaldemokraterne | 1316 | 4,2 |
| Kultiveret Minoritets Bevægelse | 55 | 0,2 |
| Dansk Folkeparti | 2212 | 7,0 |
| Venstre | 3142 | 10,0 |
| Enhedslisten - De Rød-Grønne | 1128 | 3,6 |

### Alcaldes

| Alcalde | Període | Partit |
| Det Konservative Folkeparti | 1-1-2007 a 31-12-2009 | Det Konservative Folkeparti |
| Johannes Hecht Nielsen | 1-1-2010 a 31-12-2013 | Venstre |

## Referències

* ↑ (danès) Resultats eleccions municipals a Helsingør
# Nicteri de Ja

El nicteri de Ja (Nycteris major) és una espècie de ratpenat de la família dels nictèrids que es troba a Benín, Libèria, Costa d'Ivori, el Camerun, la República del Congo, Zaire i el Gabon.

## Referències

* ↑ Mickleburgh, S; Hutson, A.M; Bergmans, W.; Fahr, J. (2019). "Nycteris major." 2019 Llista Vermella de la UICN. Unió Internacional per a la Conservació de la Natura, edició 2019. [Consulta: 13 abril 2023]
* ↑ Distribució (anglès)

## Enllaços externs

* The Taxonomicon (anglès)
Espècies vivents de rinolofoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Hipposideridae :
Família Megadermatidae :
Família Nycteridae :
Família Rhinolophidae :
Família Rhinonycteridae :
# LuaTeX

LuaTeX és un sistema de composició tipogràfica que empra Lua com a llenguatge d'script incrustat. LuaTeX és considerat com el successor de pdfTeX. La codificació d'entrada per defecte és UTF-8 d'Unicode. LuaTeX és capaç d'utilitzar fonts tipogràfiques com OpenType i TrueType tant per a text com per als conjunts matemàtics, els desenvolupadors poden construir solucions avançades per a la composició tipogràfica multilingüe (també la no llatina).
L'objectiu principal del projecte és proporcionar una versió de TeX on les característiques internes siguin accessibles des del llenguatge de programació Lua. En el procés d'extensió de codi a TeX s'ha de reescriure gran part del codi intern. Amb LuaTeX, els usuaris i els desenvolupadors de paquets, poden escriure les pròpies ampliacions en comptes de reescriure les funcions en codi TeX pur. LuaTeX ofereix suport per a fonts tipogràfiques OpenType amb mòduls externs. Un d'ells, escrit en Lua, és proporcionat per l'equip de LuaTeX, però el suport als scripts complexos és limitat; hi ha un treball en curs des del 2019 per a integrar HarfBuzz.

## Referències

* ↑ «Welcome». [Consulta: 22 novembre 2020].
* ↑ «Unicode and TeX» (en anglès), 27-05-2018. [Consulta: 22 novembre 2020].
* ↑ «An introduction» (en anglès). [Consulta: 22 novembre 2020].
* ↑ «luatex and harfbuzz 2.5.1». [Consulta: 22 novembre 2020].
* ↑ «Using HarfBuzz as OpenType engine in LuaTEX». [Consulta: 22 novembre 2020].
# Nikolai Vladímirovitx Nekràssov

Nikolai Vladímirovitx Nekràssov (en rus: Никола́й Влади́мирович Некра́сов) (18 de desembre de 1900 – 4 d'octubre de 1938) va ser un escriptor rus en Esperanto.

## Biografia

Nikolai Nekràssov nasqué a Moscou. Va ser periodista i va aprendre esperanto l'any 1915.
El 1918-19 va ser president de Tutrusia Ligo de junaj esperantistoj i editor de Juna Mondo (Món Jove). L'1 de juny de 1922 Nekràssov junt amb Gregory Demidyuk fundà la revista cultural La Nova Epoko, la qual va esdevenir un dels òrgans de SAT. El 1923 va ser membre del Comitè Central de la Sovetlanda Esperantista Unuiĝo (SEU) (en rus: Soyuz Esperantistov Sovetskikh Stran), aleshores sota el lideratge d'Ernest Drezen.
A La Nova Epoko publicà diversos assaigs de literatura en esperanto sobre Baghy, Bulthuis, Jung, Hohlov, Mikhalski, Devkin, Schulhof i altres.
A principis de la dècada de 1930 participà en la compilació de material sobre literatura per a la Enciklopedio de Esperanto. També publicà moltes de les cartes de Zamenhof.
El 1931 va ser un dels cofundadors de la IAREV (Associació Internacional d'Escriptors Revolucionaris Esperantistes) i edità el periòdic La Nova Etapo.

### Arrest, execució i rehabilitació

Nekràssov va ser arrestat el 1938 i acusat de ser un espia feixista. Per aquest crim va ser afusellat el 4 d'octubre de 1938. El 26 de novembre de 1957 va ser rehabilitat declarant-se'l innocent a títol pòstum.

## Obres
### Poesia traduïda

* Kupra rajdanto, (Aleksandr Puixkin).
* Eŭgeno Onegin, (Eugene Oneguin), Aleksandr Puixkin, SAT, 1931.
* Dekdu I Najtingala ĝardeno (Aleksandr Blok).
* Blanka cigno I La mortaj ŝipoj (Konstantín Balmont).
* Nubo en pantalono I Suno (Sun) by Vladímir Maiakovski.
* Monna Liza, (Nikolai Gueràssimov).
* Socialismo, Patrino (Bezimenskij).

### Prosa traduïda

* Ruĝa Stelo (Aleksander Bogdanov), SAT, 1929.
* La Vojo de formiĝo kaj disvastiĝo de la lingvo internacia, Ernest Drezen, SAT, 1929
* Historio de la mondolingvo, Drezen, EKRELO.

### Poesia original

* Fablo pri ĝilotinŝraŭbeto en Sennacieca Revuo
* Testamento de Satano
* Verda flamo
* Krono de sonetoj pri Esperanto
* Mi moskvano a Internacia Literaturo

### Prosa original

* Bibliografio de Esperantaj presaĵoj en USSR dum 12 jaroj de la revolucio 1917-1928, Moscow, 1928
* Tra USSR per Esperanto
* Diversos assaigs a La Nova Epoko (en Esperanto)

## Enllaços externs

* Nikolaj Nekrasov Soneto pri Espteranto Arxivat 2007-03-12 a Wayback Machine., Esperanta antologio: poemoj 1887–1981 (Esperanto Anthology: poems 1887–1981) — Rotterdam, 1984, pp. 207–208.
* Sennaciismo... burĝa?, from Sennacieca Revuo (Non-national review), 1924
# Luci Fanni

Luci Fanni (en llatí Lucius Fannius) va ser un militar romà del segle II aC. Formava part de la gens Fànnia, una gens romana d'origen plebeu.
Era llegat de l'exèrcit de Gai Flavi Fímbria en la guerra contra Mitridates VI Eupator l'any 84 aC. Va desertar junt amb Luci Magi i va passar al camp del rei del Pont al que va convèncer d'entrar en negociacions amb Sertori a Hispània amb l'ajut del qual podria obtenir la sobirania de l'Àsia Menor; Mitridates va enviar als dos desertors a Hispània (74 aC) i van signar un tractat en nom del rei del Pont. Sertori va prometre a Mitridates la Bitínia, Paflagònia, Capadòcia i Galogrècia (Galàcia) pel seu ajut contra el govern romà. Sertori va enviar a Mitridates al general Marc Vari al que acompanyaven com a consellers Luci Fanni i Luci Magi. Per consell d'ells, Mitridates va començar la tercera guerra contra Roma. El senat havia declarat enemics públics a Fanni i Magi. Únicament es torna a mencionar a Fanni quan dirigia un destacament de l'exèrcit de Mitridates contra Lucul·le.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 136.
# Línia 13

«Línia 13» té aquests significats:
# Luis Campoy Zueco

Luis Campoy Zueco (Ablitas, Navarra, 31 de desembre de 1938) és un polític. docent i historiador navarrès.

## Biografia

Es llicencià en història a la Universitat de Saragossa i en psicologia a la Universitat Complutense de Madrid. Treballà com a professor i director de dos centres d'educació general bàsica a Tudela i com a coordinador d'orientació escolar a les comarques de la Ribera Navarresa. De 1979 a 1983 fou director de formació professional a Navarra.
Durant la transició democràtica milità al Front Navarrès Independent juntament amb Víctor Manuel Arbeloa, Tomás Caballero Pastor o Jesús Malón. Després de l'ensulsiada del FNI es va afiliar a la Unió del Poble Navarrès a causa del seu navarrisme. Amb aquest partit fou elegit diputat a les eleccions al Parlament de Navarra de 1991 i alcalde de Tudela de 1995 a 2003.
Dins les llistes del Partit Popular fou elegit diputat a les eleccions al Parlament Europeu de 1994. Dins el Parlament Europeu fou vicepresident de la Comissió de Política Regional (1994-1997) i de la Delegació per a les relacions amb Suïssa, Islàndia i Noruega (1994-1997).
El 1999 no es presentà a la reelecció i a les eleccions generals espanyoles de 2000 fou escollit senador per Navarra, fins que renuncià el 2003 per a ser nomenat conseller d'educació del govern de Navarra, càrrec que va ocupar fins al 2007.

## Referències

* ↑ El consejero Campoy ha inaugurado las jornadas internacionales "Las figuras profesionales del ámbito socioeducativo en el espacio común europeo", navarra.es, 22 de novembre de 2006

## Enllaços externs

* Fitxa del Senat
* Fitxa del Parlament Europeu
* Luis Campoy Arxivat 2009-12-22 a Wayback Machine. al Diario de Navarra, 10 d'octubre de 2003
* Fitxa al Parlament de Navarra Arxivat 2009-12-16 a Wayback Machine.
# Luis Calpena y Ávila

Luis Calpena y Ávila (Biar, 25 de juliol de 1860 – Madrid, 6 de gener de 1921) fou un sacerdot i historiador valencià.
Estudià al seminari d'Oriola, on ja amb 19 anys hi exercí la càtedra de Ciències Naturals. El 1886 es va ordenar sacerdot i es doctorà en teologia. Va ser destinat a Novelda, on hi fundà un Col·legi d'Estudis Superiors. El 1894 fou nomenat canonge magistral en la Real Basílica de San Francisco el Grande, de la que el 1905 en fou nomenat rector. En 1896 va ser nomenat capellà d'honor i magistral de la Capella Reial de Madrid.
El 1911 fou nomenat auditor del Tribunal de la Rota. El 1918 fou elegit acadèmic de la Reial Acadèmia de la Història i fou un dels instauradors del Congrés Eucarístic Internacional de Madrid de 1911.
Fou cavaller del Toisó d'Or i va rebre l'Orde d'Alfons XII. Va morir a Madrid el 6 de gener de 1921.

## Obres

* Tratado crítico de la Historia de España
* Historia de la Artillería desde sus orígenes
* Las glorias de España en su relación con la Eucaristía
* La luz de la Fe en el siglo XX

## Referències

* ↑ Luis Calpena y Ávila
* ↑ Necrològica de la Reial Acadèmia de la Història
# Luis Cambra Hernani

Luis Cambra Hernani (Madrid, 23 de febrer de 1912 - Fuengirola, 11 de juny de 1998) fou un futbolista espanyol de la dècada de 1930.

## Trajectòria

Fou un futbolista nascut a Madrid que jugà al FC Barcelona entre 1928 i 1932. Les tres primeres temporades només disputà partits amistosos, però la temporada 1931-32 arribà a jugar partits oficials de la Lliga i del Campionat de Catalunya.

## Referències

* 1 2 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.

## Enllaços externs

* Perfil a BDFutbol